Id-Deċiżjoni tal-Kummissjoni
tas-16 ta’ Ottubru 2001
li temenda d-Deċiżjoni tal-Kunsill 79/542/KEE li tfassal lista ta’ pajjiżi terzi li minnhom l-Istati Membri jistgħu jawtorizzaw l-importazzjoni tal-bhejjem tal-fart, il-ħnieżer, l-ekwidi, in-nagħaġ u l-mogħoż, il-laħam frisk u l-prodotti mil-laħam, b’mod partikolari fejn għandhom x’jaqsmu n-New Caledonia u l-Gżejjer ta’ St Pierre u Miquelon
(innotifikata fid-dokument bin-numru K (2001) 3080)
(Test b’relevanza għaż-ŻEE)
(2001/731/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar il-problemi tas-saħħa u l-ispezzjonijiet veterinarji dwar l-importazzjoni ta’ bhejjem bovini, ovini u kaprini u u l-ħnieżer, il-laħam frisk jew il-prodotti mil-laħam minn pajjiżi terzi [1], kif l-aħħar emendata bid-Direttiva 97/79/KE [2], u partikolarment l-Artikolu 3 miġjub fiha,
Billi:
(1) Id-Deċiżjoni tal-Kunsill 79/542/KEE [3], kif l-aħħar emendata bid-Deċiżjoni tal-Kummissjoni 2001/117/KE [4], tfassal lista ta’ pajjiżi terzi li minnhom l-Istati Membri jistgħu jawtorizzaw l-importazzjoni ta’ bhejjem bovini, ħnieżer, ekwidi, nagħaġ u mogħoż, il-laħam frisk u l-prodotti mil-laħam.
(2) Huwa opportun li jiġi ċċarat, rigward il-lista tal-pajjiżi li għandhom x’jaqsmu ma’ l-ispeċji differenti tal-bhejjem ħajjin koperti b’din id-Deċiżjoni, illi l-awtorizzazzjoni għall-importazzjoni hija waħda kondizzjonali għall-eżistenza, f’dawn il-pajjiżi u għal dawn l-bhejjem ħajjin tal-kondizzjonijiet armonizzati Komunitarji dwar is-saħħa u ċ-ċertifikazzjoni veterinarja, stabbiliti fil-leġislazzjoni Komunitarja fid-dispożizzjonijiet ta’ l-Artikoli 8 u 11 tad-Direttiva tal-Kunsill 72/462/KEE. Għalhekk, huwa meħtieġ għat-trasparenza illi l-importazzjonijiet biss minn dawk il-pajjiżi fejn ġew stabbiliti r-regoli armonzzati għandhom jissemmew fil-Parti 1 ta’ l-Anness għad-Deċiżjoni 79/542/KEE bħala li huma awtorizzati.
(3) Wara l-missjonijiet veterinarji Komunitarji, jidher illi n-New Caledonia u l-Gżejjer ta’ St Pierre u Miquelon huma koperti b’servizzi veterinarji stritturati u organizzati tajjeb.
(4) Għal dawn l-aħħar 12-il xahar in-New Caedonia kienet ħielsa mill-marda tal-lsien u d-dwiefer u dik magħrufa bħala r-rinderpest; billi ma twettaq l-ebda tilqim kontra dawn il-għaliet ta’ mard għal dawn l-aħħar 12-il xahar, u l-importazzjoni tal-bhejjem imlaqqma kontra l-marda tal-lsien u d-dwiefer hija pprojbita.
(5) In-New Caledonia tista’ tiġi inkluża fil-lista tal-pajjiżi terzi li minnhom l-Istati Membri jistgħu jawtorizzaw l-importazzjoni tal-laħam minn bhejjem slavaġ u tista’ wkoll titniżżel fil-lista tal-laħam frisk u tal-prodotti mil-laħam tal-bhejjem ta’ l-ifrati.
(6) Is-sitwazzjoni tas-saħħa taż-żwiemel hija kontrollata tajjeb bis-servizzi veterinarji ta’ St Pierre u Miquelon u, partikolarment, il-pajjiż kien ħieles mill-marda Afrikana taż-żwiemel u l-enċfalomjilite Veneżweljana taż-żwiemel għal aktar minn sentejn, u mid-dourine u l-glanders għall-aktar minn sitt xhur.
(7) St Pierre u Miquelon jistgħu jiġu elenkati fil-lista ta’ l-ekwidi.
(8) Mill-adozzjoni tad-Deċiżjoni tal-Kummissjoni 2001/611/KE tal-20 ta’ Lulju 2001 li temenda d-Deċiżjoni 92/160/KEE rigward ir-reġjonalizzazzjoni tal-Messiku, li temenda d-Deċiżjonijiet 92/260/KEE, 93/195/KEE, 93/196/KEE u 93/197/KEE dwar l-importazzjoni ta’ l-ekwidi mill-Messiku u tħassar id-Deċiżjonijiet 95/392/KE u 96/486/KE [5], l-Istati Membri jistgħu jawtorizzaw għal darb’oħra l-importazzjoni ta’ ċerti kategoriji ta’ ekwidi minn ċerti żoni fil-Messiku. Madankollu, kienet tħalliet barra referenza għar-reġjonalizzazzjoni u l-projbizzjoni fuq l-importazzjoni ta’ l-ekwidi għall-qatla mid-Deċiżjoni 79/542/KEE, u dan għandu jiġi ċċarat.
(9) Il-pajjiżi li jidhru fil-lista li qiegħda tiġi identifikata skond il-kodiċi ta’ l-ISO wżata mil-leġislazzjoni Komunitarja għan-nomenklatura tal-pajjiżi u t-territorji għall-kummerċ estern, l-istatus proviżorju ta’ dan il-kodiċi għandu jkun speċifikat kulmeta jkun xieraq.
(10) L-Anness mad-Deċiżjoni 79/542/KEE għandu jiġi emendat kif xieraq.
(11) Il-miżuri pprovvduti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Il-Parti 1 ta’ l-Anness mad-Deċiżjoni 79/542/KEE għandha tinbidel bl-Anness ma’ din id-Deċiżjoni.
Artikolu 2
Din id-Deċiżjoni għandha tapplika mill-20 ta’ Ottubru 2001.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-16 ta’ Ottubru 2001.